एकईश्वरवाद या एकेश्वरवाद (अंगरेजी: Monotheism; उच्चारण: मोनोथेइस्म) अइसन बिस्वास हवे जेह में एक ठो ईश्वर के मानल जाला, जे सर्वशक्तिमान होखे आ बिस्व के संचालन करत होखे। आम परिभाषा ईहे हवे की अइसन मत जे एक ईश्वर के माने। ई बहुईश्वरवाद या सर्वेश्वरवाद से अलग या बिपरीत मत हवे, बहुईश्वर वाद में कई ईश्वर भा देवता लोग के मानल जाला जबकि सर्वेश्वरवाद के मान्यता हवे कि सभ कुछ ईश्वर हऽ आ ईश्वरे सभकुछ हवे।